കോവിഡ്കാലത്ത് ബില്ഡിംഗ് സെസ് അടയ്ക്കാത്തവര്ക്കെതിരേ റവന്യൂ റിക്കവറിയുമായി തൊഴില്വകുപ്പ് കല്പ്പറ്റ: കോവിഡ് കാലത്ത് ജനം സാന്പത്തിക ബുദ്ധിമുട്ടില് നട്ടംതിരിയുന്പോള് തൊഴില് വകുപ്പ് പകല്കൊള്ള നടത്തുന്നുവെന്ന് ആക്ഷേപം. 20192020 വര്ഷത്തില് വീടുകള്, കെട്ടിടങ്ങള് നിര്മാണം പൂര്ത്തീകരിച്ച ആളുകള്ക്കാണ് ബില്ഡിംഗ് സെസിന്റെ പേരില് പിടിച്ചുപറി നേരിടേണ്ടി വരുന്നത്. കോവിഡ് പടര്ന്നു പിടിച്ച 2020ല് സംസ്ഥാനത്ത് ആയിരക്കണക്കിനാളുകള്ക്ക് ലേബര് സെസ് അടക്കാന് നോട്ടീസുകള് കിട്ടിയിരുന്നു. പുറത്തിറങ്ങാന് പോലും കഴിയാതിരുന്ന അക്കാലത്ത് സാന്പത്തിക പരാധീനതകള് കൂടി ഉണ്ടായതോടെ പലര്ക്കും പണമടയ്ക്കാന് കഴിഞ്ഞില്ല. ഇവര്ക്കാണ് ഇപ്പോള് റവന്യൂ റിക്കവറി നോട്ടീസ് വന്നിരിക്കുന്നത്. റവന്യുറിക്കവറി ഭയന്ന് പണമടക്കാന് തയാറായവര്ക്ക് ഭീമമയായ പലിശ ഈടാക്കിയും വകുപ്പ് തങ്ങളുടെ ജനസേവനം കാണിക്കുകയാണ്. 24 ശതമാനം പലിശയും പിഴപ്പലിശയുമാണ് ഇത്തരക്കാരില് നിന്ന് ഈടാക്കുന്നത്. 51,256 രൂപ സെസ് അടക്കാനുണ്ടായിരുന്ന ആള് പണമടക്കാന് ലേബര് വകുപ്പിലെത്തിയപ്പോള് അവര് നല്കിയ കണക്ക് കണ്ണ് തള്ളിപ്പോകുന്നതാണ്. 72816 രൂപ അടക്കണമെന്നാണ് ആവശ്യപ്പെടുന്നത്. ഇത്രയും തുക കണ്ടെത്തിയാല് തന്നെ ഈ തുക ഡിഡിയാക്കുന്പോള് 6000 രൂപയോളം വേറെയും കാണണം. ചുരുക്കിപ്പറഞ്ഞാല് 80,000 രൂപയിലധികം ചെലവു വരും. പണം അടച്ചില്ലെങ്കില് 15 ദിവസത്തിനകം റവന്യൂ റിക്കവറിയിലേക്കു കടക്കുമെന്നാണ് നോട്ടീസിലുള്ളത്. കോവിഡ് തകര്ത്ത സാന്പത്തിക ഭദ്രത തിരികെ പിടിക്കാന് പോലും സാധിക്കാതെ നെട്ടോമോടുന്ന ആളുകളെയാണ് യാതൊരു മനഃസാക്ഷിയുമില്ലാതെ തൊഴില്വകുപ്പ് ഇത്തരത്തില് പീഡിപ്പിക്കുന്നതെന്നാണ് ആക്ഷേപമുയരുന്നത്. നാനാമേഖലകളിലും കോവിഡിനെ തുടര്ന്ന് സമാശ്വാസം ഉണ്ടാകുമെന്ന സര്ക്കാര് പ്രഖ്യാപനത്തില് വിശ്വാസമര്പ്പിച്ചവര്ക്കാണ് തൊഴില് വകുപ്പിന്റെ നടപടി ഇരുട്ടടിയായിരിക്കുന്നത്.